Държавен вестник, бр. 58, 2016 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  58
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА
СПОРАЗУМЕНИЕ 
за икономическо сътрудничество между 
правителството на Република България и 
правителството на Унгария
(Утвърдено с Решение № 369 от 14 май 
2016 г. на Министерския съвет. В сила от 
10 юли 2016 г.)
Увод
Правителството на Република България 
и правителството на Унгария, наричани по-
нататък „Договарящи се страни“,
Имайки предвид правата и задълженията, 
произтичащи от Споразумението за присъеди-
няване, подписано на 25 април 2005 г. между 
Европейските общности и техните държави 
членки, от една страна, и Република Бълга-
рия, от друга, Споразумението за присъеди-
няване, подписано на 16 април 2005 г. между 
Европейските общности и техните държави 
членки, от една страна, и Унгария, от друга,
В желанието си да разширят своето вза-
имноизгодно икономическо сътрудничество 
и заявяват, че настоящото Споразумение по 
никакъв начин не застрашава задълженията, 
произтичащи от членството им в ЕС,
Като потвърждават своята воля да развиват 
положителния ефект от своите традиционни 
икономически отношения,
Като признават, че членството в ЕС на 
Република България и на Унгария и задъл-
женията им, произтичащи от това, изискват 
по-нататъшно подобряване и усъвършенстване 
на договорно-правната база на двустранните 
икономически отношения,
Като изразяват своята готовност да сът­
рудничат в намирането на средства и начини 
за укрепване и развитие на взаимноизгодно 
сътрудничество, 
Са убедени, че това Споразумение ще до-
принесе за развитието на икономическите 
отношения между тях в нови реалности и 
по-специално за укрепване на взаимноизгод-
ното търговско, икономическо, техническо и 
технологично сътрудничество,
се споразумяха за следното:
Член 1
Договарящите се страни ще направят уси-
лия да развият двустранното си сътрудничество 
в областите от взаимен интерес. 
Член 2
Като се има предвид сегашното състояние 
и перспективи за развитие на икономически-
те им отношения, Договарящите се страни 
са съгласни, че съществуват благоприятни 
условия за дългосрочно сътрудничество в 
следните области, но не само, както следва:
а) енергетика;
б) транспорт и транспортна инфраструк-
тура;
в) селско стопанство;
г) хранително-вкусова промишленост;
д) химическа промишленост;
е) строителство;
ж) металургия;
з) минно дело;
и) регионално развитие;
й) сътрудничество в областта на малките 
и средните предприятия;
к) професионално образование и обучение;
л) текстилна промишленост;
м) туризъм;
н) научноизследователска и развойна дей-
ност;
о) здравни услуги, медицински технологии 
и фармацевтична промишленост;
п) информационни и комуникационни 
технологии;
р) опазване на околната среда и управление 
на отпадъците;
с) управление на водите;
т) електрическо оборудване и уреди;
у) дървообработваща и мебелна промиш-
леност;
ф) развитие на клъстърите.
Член 3
Договарящите се страни ще развият и 
разширят икономическото си сътрудничество 
чрез прилагане на адекватни мерки за това.
Член 4
Считано от датата на влизане в сила на това 
Споразумение Договарящите се страни ще съз-
дадат Българо-унгарска междуправителствена 
комисия за икономическо сътрудничество със 
задачите и правилата на процедурата, както 
е посочено в Анекс 1 на това Споразумение.
Член 5
Настоящото Споразумение по никакъв 
начин не засяга задължението на Република 
България и Унгария като страни – членки на 
Европейския съюз. Следователно разпоред-
бите на настоящото Споразумение няма да 
се прилагат или тълкуват нито изцяло, нито 
отчасти по такъв начин, че да се анулират, 
изменят или да бъдат засегнати по друг начин 
задълженията на Република България и Ун-
гария, произтичащи от договорите, на които 
Европейският съюз се основава, както и от 
правото на Европейския съюз.
Член 6
Това Споразумение не засяга правата и 
задълженията на Договарящите се страни, 
произтичащи от участието им в международни 
договори или членството им в международни 
организации.